Generalforsamling 22-06-2021	Formandens beretning.

I dag, hvor jeg for 24. gang skal holde beretning om Såby Badmintonklub, er det desværre blevet forsinket på grund af de restriktioner, som Corona pandemien har medført. Det ser dog lidt lysere ud, nu hvor mange er blevet vaccineret. Vi er på opgørelsestidspunktet 136 medlemmer i forhold til 148 medlemmer sidste år.

Der er sket en ret væsentlig ændring af aldersfordelingen. Antallet af personer under 25 år er faldet til 34. Antallet af voksne fra 25 til 60 år er er stadig 41. Medens antallet af medlemmer over 60 år er stadig 61.

Lejre kommunes nye bookingsystem

Booking programmet hedder Conventus og indeholder både booking af haltider, medlemskartotek og regnskabsføring samt postmodtagelse fra kommunen. Vi nøjes med at benytte bookingsystemet og modtage post fra Kommunen. Det udvikles stadig og planen er, at man via en App på mobiltelefonen skal kunne se hvor der er en ledig tid i en af Lejre kommunes haller og eventuelt booke den, hvis man ønsker at benytte tiden

Corona forløb i Såbyhallen 2020 -2021
Den 12. marts 2020 lukkede kommunen Såbyhallen frem til den 30. marts på grund af Covid 19 smittefare.
Efter nedlukningen begyndte kommunen at skifte gulvet i hallen.
Dette varede hele sommeren.
Den 7. september 2020 startede sæson op efter kommunen havde meldt gulvet klar. Der var forsamlingsforbud på Max 100 – Vi kunne spille med god håndhygiejne – sprit i hallen - Host i ærmet -bliv væk hvis du var syg.
Den 26. september 2020 blev forsamlingsforbudet til Max 10 personer, så vi måtte dele hallen med forhæng og lave planer, så man var max 10 i hver gruppe.
Den 9. december 2020 lukkede kommunen hallen frem til den 3. Januar.
Den 4. januar 2021 forlængede kommunen lukningen frem til den 7. februar.
Den 8. februar 2021 blev forlængelse videreført i 3 uger frem til d. 25 februar.
Den 26. februar 2021 blev forlængelsen videreført til 5.april. (Udendørs måtte man dog mødes med 25 personer)
Den 6. April 2021 blev forlænget til 21 april. (Udendørs måtte dog møde i organiseret sport 50 personer.)
Den 21. April 2021 Indendørs badminton for børn og unge og deres træner må starte uden coronapas. 70+ med max 10 personer ligeså ( der skal kunne fremvises Coronapas).
Ib har skrevet til 60+ at vi ses igen til September 2021
Pia starter børne træning med Joachim og Mark. Vi forsøger at få børn i gang i maj og juni.
Sæsonen afsluttes for voksne slut april og Pia laver afslutning for de fremmødte børn den 28. april.
Den 6. maj 2021 restriktionerne ændres, således vi må spille indendørs med 25 personer. Ingen kontrol med børn under 18 år og deres trænere. Personer over 18 år skal kunne fremvise Coronapas.Det påhviler dem, der har booket lokalet at kontrollere.
Flexifjer har udpeget Roman Rosenstjerne som kontrollør. Pia og børn træner maj og juni måned. Her kræves ikke kontrol af Coronapas.
Den 11. juni 2021 er det aftalt at udfase de fleste restriktioner, og vi kan nu spille i hallen som før Corona pandemien eksisterede. 

Kommunikation

Rainer Lichy har ført sin egen kamp for information ud af foreningen via en hjemmeside på Internettet. Adressen er her: www.saabybadminton.dk
Ungdomsafdelingen benytter Facebook og holdsport til kommunikation med medlemmerne.
Carsten Jakobsen hjælper ungdomsformand Pia med dette.
Tak til alle for arbejdet

DGI Midt og Vestsjælland og Badminton Sjælland står jo for hold turneringen. Vi benytter hjemmesiden www.badmintonplayer.dk til at indberette resultater. Her kan man se resultater på Såbys forskellige holdkampe og på den måde følge stillingerne i turneringen. Der er ved at ske et øget samarbejde mellem DGI og Badminton Danmark for at tiltrække flere spillere. I vil mærke det fremover også. Desværre blev holdturneringen aflyst på grund af Corona i denne sæson.

Bestyrelsen.

Bestyrelsen består af 7 personer, der tager hånd om alt det administrative der skal ske, for at klubben kan fungere. Føre Regnskab, Fordele baner og tider, skaffe trænere, vedligeholde kartoteker, opkræve kontingent, sikre at love og regler overholdes samt lave indberetninger til kommune om dit og dat. Stå for holdturneringer og booke tid til holdkampe.

Der er 5, der er på folkepension og 2 der er på arbejdsmarkedet.

Tak for alle for arbejdet – hvordan mon vi får lavet et generationsskifte i bestyrelsen?

Ud over bestyrelsen er der en hel del andre mennesker, der deltager i arbejdet for badmintonforeningen. Her tænker jeg på holdledere. Tak til dem for deres indsats.

Økonomiske tilskud

Sammen med de menneskelige ressourcer, der benyttes til at drive foreningen, er der også behov for økonomiske ressourcer. Her er det en meget stor hjælp, at vi får tilskud fra fra Støtteforeningen, så tak for det. Uden disse penge havde situationen været vanskeligere. Nu er der desværre sket det at støtteforeningen og bankospillet er lukket. Dog ser det ud til at vi stadig kan få tilskud til, at børnene kommer til stævner og støtteforeningen betaler deltagerbetalingen.

Såbyhallen

Såbyhallen er overdraget til kommunal drift, og vi har dannet et brugerråd, hvor vi sidder med et medlem. Vores største opgave er at medvirke til at fordele tiderne i hallen. Vi har fået valgt en formand, som er Inger-Lis og som vil repræsentere Såby i et større forum, som man kalder Bestyrelsen for hallerne i Lejre kommune. Der er udarbejdet en kompetenceplan for brugerrådene i Lejre kommunes haller Vi skal allerede nu til at søge tider i Såbyhallen igen, så næste runde er allerede i gang

Formiddagstimer (Kl. 0800 til 1500) i hallen bestyres af skolen. Vi har badminton onsdag formiddag (Kl. 0900 – 1200) Indtil nu er det lykkes at få den tid, men det er skolen der bestemmer.
Vi håber det lykkes igen i år.

Med venlig hilsen Ole Sørensen, Formand